93.4fm – Radio Namakwaland – Die beste in die weste. » Gebakte Karringmelkpoeding
Oond 180 gr C. Skei vier groot eiers, Hou eierwitte eenkant in skoon glasbak. Klits 4 eiergele, 250 ml suiker en 1 t vanillageursel goed saam. Klits 1 E gesmelte margarine by. Sif 250 ml bruismeel en 3 ml sout saam en klits om beurt met 1 liter karringmelk by eiermengsel. Maak klitser skoon en klits eierwitte styf. Vou versigtig by mengsel. Gooi versigtig uit in diep, gesmeerde oonbak, of 2 kleiner bakke. Bak vir 40 minute of tot gestol en goudbruin bo-op. Bedien lou-warm met vanilla roomys. Hierdie kan ook as korslose melktert deurgaan, gebruik dan net 500 ml karringmelk en 500 ml volroom melk i.p.v. net karringmelk.
Johann Fourie 06/03/2017 at 3:28 pm Reply
Ek het hierdie poeding laas in die 50 tigs geeet en my moeder het “coconut” ook bo-oor gestroi wat ‘n lekker smaak gegee het.
Linda Venter Langeveldt 11/03/2017 at 11:55 am Reply
Wen resep uit en uit!!
Rika 16/03/2017 at 4:44 pm Reply
Dit lyk baie lekker. Dankie
Edgar 16/03/2017 at 6:17 pm Reply
Vinnig en heerlik met roomys
Ann Cornelissen 18/03/2017 at 2:33 pm Reply
Dit lyk heerlik. Gaan so gou moontlik dit maak. Baie lief vir karringmelk pudding!!!
20/03/2018, 3:50 pm